# אורי אורבך

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).
אורי אורבך

אורי שרגא אורבך (נולד ב־28 במרץ 1960). סופר, סאטיריקן ועיתונאי דתי לאומי. מחשובי הפובליצסטים של הציונות הדתית. מתגורר בירושלים. בוגר ישיבת ההסדר בקריית שמונה.

היה ממקימי עיתון הילדים הדתי 'אותיות' ועורכו הראשון. וכמו כן את המדור הסאטירי "הלחי השנייה" בעיתון "נקודה". היה ממקימי "רדיו קול חי" ושידר שם. עזב את התחנה כשהוחלט מסיבות דתיות שלא לשדר בתחנה שירים של זמרות.

אורבך כיהן כמנהל התוכניות של ערוץ המסורת הראשון בישראל, ערוץ התכלת, עד שעזב בשל חילוקי דעות על דרכו של הערוץ. לאחר עזיבתו איבד הערוץ רבים מצופיו.

כיום אורבך הוא חלק מפאנל המנחים של תוכנית הרדיו "המילה האחרונה" בגלי צה"ל, יחד עם הסופרת עירית לינור ואנשי התקשורת אברי גלעד וג'קי לוי. תוכנית זו עוסקת בענייני אקטואליה, לרוב בצורה הומוריסטית, תוך ההנגדה הברורה בין המשתתפים: במבנה הנפוץ, מצד אחד אורבך, דתי ימני ושמרן בדעותיו, ומצד שני לינור, חילונית פמיניסטית.

כמו כן אורבך הוא בעל טור שבועי במוסף לשבת של "ידיעות אחרונות", העוסק בעיקר בענייני פוליטיקה ואקטואליה. בנוסף הוא בעל טור בעיתון "נקודה". הוא גם משמש בזכיינית ערוץ 2 'רשת', כאחראי על גיוון חברתי ורב-תרבותיות.

אורבך ידוע כבעל דעות ימניות, ולרוב מציג קו התומך במתנחלים. תוכניותיו עוסקות בבקורת מצד ימין על הממסד והתקשורת, פולמוסים פוליטיים, יחסי דתיים-חילונים וסאטירה פוליטית. אורבך מבקר במאמריו את החברה החילונית, ובמיוחד את מחנה השמאל-החילוני, על התנכרותו, לטענתו של אורבך, לשורשיו היהודיים; דבר המתבטא, בין היתר, לדידו של אורבך, בנכונות לוותר על חלקי מולדת ולגרש יהודים מבתיהם. מאידך, מבקר אורבך את החברה החרדית, על היותה, לטענתו, חברה שמרנית ובדלנית יתר על המידה, ועל כך שהיא מדכאת את מעמד האישה.

אורבך כתב מספר ספרים הומוריסטיים המיועדים לילדים, העוסקים בעולמו של הילד הדתי. כמו כן כתב ספר בשם 'סבא שלי היה רב' שזכה להצלחה גדולה. הספר הוא לקסיקון הומוריסטי למונחים מחייהם של הדתיים. בין היתר המציא את המונח 'דתי מחמד', מונח אותו הוא הקדיש לתיאור עצמו.

## [עריכה] ספריו

- סבא שלי היה רב

- אסור להפוך תנין בשבת
- הצילצול נועד למורים
- מתקן החלומות
- מעבר להרי החדשות
- מה שקרה או שלא, למשה או ש
- סדרת "ילד דתי":
  - אולי בשבת יזרקו סוכריות
  - בגלל ילד אחד
  - ילדה כמוני
  - באיזה שבט אתה?

## [עריכה] קישורים חיצוניים

- לקט מתוך "אולי בשבת יזרקו סוכריות" באתר דעת
- על אורי אורבך
- מאמרים של אורי אורבך באתר Ynet

מקור: http://he.wikipedia.org../../../%D7%90/%D7%95/%D7%A8/%D7%90%D7%95%D7%A8%D7%99_%D7%90%D7%95%D7%A8%D7%91%D7%9A.html

קטגוריות: סופרים ישראלים | סופרים עבריים | עיתונאים עבריים | שדרני רדיו וטלוויזיה ישראלים | ציונות דתית:אישים | פובליציסטים ישראלים

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש